DAY6

DAY6 (Hangul: 데이식스, ogé diserat DAY6) mangrupa band nu genrena rock ti Koréa Kidul nu aya di handapeun naungan JYP Entertainment. Mimitina, ieu band dieusi ku 5 anggota (Eaj Park, Junhyeok, Sungjin, Young K jeung Wonpil) nu dingaranan 5LIVE. Nanging, aya hiji anggota nu ngeusi posisi drum nyaéta Yoon Dowoon. Ahirna, 5LIVE diganti ku ngaran DAY6 jeung debut dina 7 Séptémber 2015 jeung lagu kahijina nu judulna Congratulations.

Anggota

Sungjin (Pamingpin grup, vokalis utama, gitaris) 
Park Sungjin (박성진) atawa Sungjin mangrupa pamingpin atawa nu tiasa disebut ku leader ti DAY6. Sungjin asalna ti Busan, salah sahiji wewengkon di Koréa Kidul. Baheulana—satacan DAY6 debut jeung dingaranan 5LIVE—Sungjin nyekel posisi pamaén alat musik perkusi sapertos cajon.

Young K (Rapper utama, vokalis utama, pamaén bass) 
Kang Younghyun (강영현) nu leuwih sohorna ku ngaran panggung Young K nyekel posisi rapper, vokalis jeung pamaén bass atawa bassist dina DAY6. Young K ogé nyerat loba lagu DAY6 jeung artis séjén sapertos grup GOT7 nu baheulana bagéan ti JYP Entertainment. Young K kaasup ka sub-unit (bagian ti grup nu leuwih leutik) DAY6 sasarengan Wonpil jeung Dowoon, nyaéta DAY6: Even of Day.

Dina 6 Séptémber 2021, Young K ngamimitian karir solona nu ditandaan ku rilisna album solo nu judulna "Eternal".

Wonpil (Vokalis utama, keyboardis) 
Kim Wonpil (김원필) atawa Wonpil nyaéta keyboardis nu ogé tiasa nyekel instrumén synthesizer. Sasarengan Young K jeung Dowoon, Wonpil kaasup ka sub-unit DAY 6: Even of Day nyekelan instrumén nu sarupa, nyaéta keyboard. Dina taun 2022, Wonpil minuhan kawajibanana—miluan wajib militer—janten idol K-POP kahiji nu asup ka militer Angkatan Laut.

Dina taun 2022 ogé, satacan Wonpil miluan wajib militer, manéhna ngamimitian karir solo jeung ngarilis album "Pilmography".

Dowoon (Drummer, vokalis) 
Yoon Dowoon (윤도운) atawa Dowoon mangrupa anggota DAY6 nu asup ka grup pangahirna. Manéhna nu nyekel bagean pamaen drum jeung anggota nu pangorana anu sok disebut maknae. Sasarengan Young K jeung Wonpil, Dowoon kaasup ka sub-unit DAY 6: Even of Day nyekelan instrumén nu sarupa, nyaéta drum.

Sanajan boga bagéan nyanyi nu pangsaeutikna jeung leuwih fokus ka instrumén drum, Dowoon ahirna ngarilis single solona nu judulna "Out of The Blue" dina 27 Séptémber 2021.

Diskografi 

 The Day (Mini Album kahiji), 2015
 DAYDREAM (Mini Album kadua), 2016
 Every DAY6 January (Single Digital kahiji), 2017
 Every DAY6 February (Single Digital kadua), 2017
 Every DAY6 March (Single Digital ka-3), 2017
 Every DAY6 April (Single Digital ka-4), 2017
 Every DAY6 May (Single Digital ka-5), 2017
 SUNRISE (Album Full kahiji), 2017
 Every DAY6 July (Single Digital ka-6), 2017
 Every DAY6 August (Single Digital ka-7), 2017
 Every DAY6 September (Single Digital ka-8), 2017
 Every DAY6 October (Single Digital ka-9), 2017
 Every DAY6 November (Single Digital ka-10), 2017
 MOONRISE (Album Full kadua), 2017
 If ~また逢えたら~; If ~Mata Aetara~ (If: I Could See You Again) (Single Album kahiji dina basa Jepang)
 The Best Day (Album Kompilasi kahiji), 2018
 Shoot Me: Youth Part 1 (Mini Album ka-3), 2018
 Stop The Rain (Single Album kadua dina basa Jepang)
 Beautiful Feeling (Single Digital ka-11), 2018
 Unlock (Full Album kahiji dina basa Jepang), 2018
 Remember Us: Youth Part 2 (Mini Album ka-4), 2018
 The Book of Us: Gravity (Mini Album ka-5), 2019
 The Book of Us: Entropy (Album Full ka-3), 2019
 Finale (Single Digital kahiji dina basa Jepang), 2019
 The Best Day 2 (Album Kompilasi kadua), 2019
 The Book of Us: The Demon (Mini Album ka-6), 2020
 The Book of Us: Negentropy – Chaos Swallowed Up in Love (Mini Album ka-7), 2021

Réferénsi